Kvinne alvorlig skadet i ulykke ved Runaskaret
Kollisjonen skjedde like etter klokka 15. Kvinnen som er født i 1950 ble fløyet til Stavanger universitetssjukehus med luftambulanse. Sykehuset opplyser mandag ettermiddag hun er alvorlig skadd, men tilstanden betegnes som stabil. Den andre bilføreren, en mann født i 1965, klagde på smerter i ryggen og ble kjørt til sykehuset med ambulanse. Mannen betegnes som lettere skadet og tilstanden er stabil. Det oppsto flere kilometer lange køer etter ulykken. Like før klokka 16 ble veien åpnet for trafikk og en halvtime senere fløt trafikken som normalt, skriver Aftenbladet.
To biler frontkolliderte ved Runaskaret på E39 i Rogaland mandag ettermiddag. En kvinne i begynnelsen av 60-åra ble alvorlig skadet.